Rácz Zsófia váltja Illés Boglárkát az ifjúságpolitikáért és esélyteremtésért felelős helyettes államtitkári poszton – jelentette be szerdán a Facebookon Novák Katalin, az Emmi család- és ifjúságügyért felelős államtitkára.

Rácz Zsófiáról annyit tudni, hogy 22 éves joghallgató és korábban Magyarország ENSZ ifjúsági küldötte volt. Nemrég tért vissza Washingtonból, ahol egy féléves ösztöndíjprogramban vett részt. Dolgozott politikai elemzőként is, rövid keresgéléssel kiderül, hogy a Fidesz-közeli Alapjogokért Központnál.

Illés Boglárka azért távozott a posztról, mert ő lett a Fidesz ifjúsági tagozatának, a Fidelitasnak az elnöke.

Illés Boglárka Fidelitas-elnökké választása miatt átadja a stafétát Rácz Zsófiának. Rendhagyó módon nem… Közzétette: Novák Katalin – 2019. december 4., szerda

Kiemelt kép: Novák Katalin Facebook